" ’Tis more right to say, hard times fell on thaim. Whan all of us in this room were laddies, an order went oot frae King William that the chiefs o the Highland clans maun all sign a muckle oath o loyalty, spurnin all allegiance to the Stewart—that ye call the Pretender. Alastair MacIan MacDonald, ma chief, did sign that pledge. But dwellin as he was in the back of beyond, and it bein the deid of a vicious winter, he did miss a certain deidline. Now, no long efter, a great doon-come of snow fell ding on in oor glen. The bothies an barns were smoored under it. An then wha should appear but a company o soldiers frae Fort William, that had gang agley in the spindrift. Vagand like a band o runagates they war, fagged half to deeth, sterving, blae—a company o kirkyaird deserters! They dinna hae to beg us. A sakeless hill-run lot we wes, dacent and soothfast, goodwillie toward fellow-men. Shelter we gied them, no in oor barns, mind ye, but in oor own homes, humble as they war. For these war na outdwellars to us, though they war o a different clan. They war fellow-Scotsmen. We turned it into a ceilidh. That’s whaur all o our usquebaugh went! Down the throttles o those ramscallions! But we dinna mind."